จงบอกค่าใช้จ่ายสำหรับมนุษย์ปุถุชน ผู้ซึ่งไม่ได้เกิดมาบนกองทอง
เมื่อลองมานั่งกางค่าใช้จ่ายกันดู ก็จะพบค่าใช้จ่ายในหัวข้อหลักๆ อยู่ 4 ประเด็น

1. ค่าอาหาร

2. ค่าสาธารณูปโภค และค่าโทรศัพท์รายเดือน

3. ค่าเดินทาง

4. ค่าใช้จ่ายจิปาถะ (ท่องเที่ยว ช้อปปิ้ง)
ซึ่งค่าใช้จ่ายที่สามารถลดได้ทันที โดยไม่ต้องคิดมาก ได้แก่ ค่าใช้จ่ายจิปาถะ นั่นเอง

มหาเศรษฐีหุ้นอย่าง วอร์เรน บัฟเฟต เคยกล่าวไว้ว่า “ถ้ามัวแต่สะสมของที่ไม่จำเป็น ซักวันจะต้องขายสิ่งที่มันจำเป็น” เป็นคำพูดที่ตรงมากๆ ตัวอย่างเช่น หากหนุ่มวัยเริ่มทำงานคนหนึ่งอยากได้นาฬิกาเรือนละเป็นแสนซักเรือน ในขณะที่เงินเดือนแค่สองหมื่นต้นๆ รู้ว่าไม่มีเงินเหลือ เลยไปกู้มาซื้อ แล้วยอมโดนจ่ายดอกเบี้ยในอัตราที่สูง คำถามคือ วัตถุประสงค์ของนาฬิกา คืออะไร? นาฬิกาเรือนแสน กับเรือนหลักพัน ก็บอกเวลาได้เหมือนกัน ยิ่งเมื่อเทียบกับความสามารถในการหารายได้แล้ว ยิ่งไม่ควรกู้เงินมาซื้อด้วยซ้ำ หากเกิดเหตุการณ์แบบนี้ขึ้นจริงกับใครซักคน คงรู้สึกว่า เดือดร้อนแน่ๆ ในอนาคต หากจิตใจยังไม่ยอมปล่อยตัวเองออกจากนาฬิกาเรือนแสนบนข้อมือนั้นไปได้ ปัญหาแท้จริงแล้ว เกิดจาก การไม่รู้ทันกิเลสที่เกิดขึ้นในใจ จึงไม่สามารถใช้สติมากำกับว่า สิ่งไหนควรซื้อสิ่งไหนไม่ควรซื้อ เห็นไหมว่า โชคดีที่เกิดมาในยุคที่ยังมีพุทธศาสนาอยู่ สอนให้รู้กายรู้ใจ ไม่ใช้จ่ายเกินตัวได้
5.ความรู้ทางการเงิน